b'\n_START_ARTICLE_\nFilosof (dokumentarfilm)\n_START_SECTION_\nHandling\n_START_PARAGRAPH_\nClaus Bohm: Hvad er en filosof? Hvordan ser han ud? Hvad t\xc3\xa6nker han? Hvordan siger han det? Denne film handler om fire originale, danske t\xc3\xa6nkere i vor tid. Hvor forskellige de end er, br\xc3\xa6nder de for sp\xc3\xb8rgsm\xc3\xa5l, vi alle er f\xc3\xa6lles om: Hvad er mennesket, bevidstheden, eksistensen, sproget, myten, livets mening, d\xc3\xb8den og det g\xc3\xa5defulde? Det er en portr\xc3\xa6tfilm og vi er t\xc3\xa6t p\xc3\xa5 det mest sp\xc3\xa6ndende i verden: et menneskes ansigt, ordets dramaturgi, sprogets mening. Filmen handler om en filosofisk og metafysisk tilgang til verden og derfor ogs\xc3\xa5 om menneskets undren, erkendelse og smerte.'